Industriezh an arvestoù

Industriezh an arvestoùTermofis a vod holl vicherioù an arvestoùPennad e Cairn.info. Er gennad armerzhel-se e kaver meur a vicher : ar verourien, ar wazourien, ar broduerien, an dasparzherien eus tu an aferioù, hag an arzourien, ar c'hoarerien, an oberourien, ar sonerien hag an deknikourien eus tu ar c'hrouiñ.

Industriezh an dudi pe chobizEus ar saozneg "show-business". a vod holl vicherioù an dudi. Treut a c'hall bezañ an diforc'h etre an daou.

Ledan eo tachenn industriezh an arvestoù :
 ar sonerezh : krouiñ pladennoù ha gwerzhañ anezho, aozañ abadennoù a bep seurt...
 ar c'hoariva
 an arvestoù dañs
 an arvestoù sirk
 ar skinwel hag ar sinema

Kontañ a reer e-barzh industriezh an arvestoù bremañ ivez :
 ar c'hiz
 ar c'hoarioù video
 ar sport

 Kêrioù-penn industriezh an arvestoù hag an dudi 
Meur a gêr vras a vez sellet outo evel kêr-benn ur gennad bennak eus an dudi, da skouer Los Angeles (Hollywood) ha Mumbai (Bollywood) evit industriezh ar sinema, New York (Broadway) ha Londrez evit arzoù an arvest hag ar "music-hall", Las Vegas evit ar sonerezh skañv, Moskov ha Beijing evit ar sirk ha Malibu, Beverly Hills, Saint-Tropez ha Bermuda evit tiez an dud vrudet.

 Ar steredennoù 
Steredennoù a c'hall an arzourien dont da vezañ, da lavaret eo tud brudet kenañ ha karet gant an arvesterien. 

Ar wask "people" a zo arbennikaet war an dud-se, dedennet eo gant o buhez vicherel ha prevez, ha teodata a ra warno gwall alies. Redek a ra ar paparazzi-ed war o lerc'h evit kemer ar luc'hskeudenn a dalvezo ur guchenn vrav a arc'hant pa vo gwerzhet d'ar wask-se. Gala, da skouer, a zo unan eus ar c'helaouennoù-se e Bro-C'hall.

Daveoù

Rummad:Industriezh an arvestoù